Държавен вестник, бр. 24, 2011 г., стр. 39

БРОЙ  24	
Д Ъ Р Ж А В Е Н  В Е С Т Н И К 	
СТР.  39  
Н43 Болести на стъкловидното тяло
Тук се отнасят  случаите на пролапс, отлепвания, кръвоизливи, кристални отлагания, помътнявания 
и дегенерации на стъкловидното тяло. 
По графи 1 и 2  са негодни за военна служба. 
По останалите графи са годни след излекуване, съобразно изискванията за зрителна острота по ру­
брика Н52 и  Н54.
Решенията са дадени в табличната част.
Н44 Болести на очната ябълка
Тук се включват случаите на панофталмит, възловиден офталмит, дегенеративни заболявания, злока­
чествена миопия, вътреочно чуждо тяло.
По графи 1 и 2  са негодни за военна служба. 
По останалите графи са годни след проведено лечение, съобразно изискванията за зрителна острота 
по рубрика Н52 и  Н54.
Решенията са дадени в табличната част.
Болести на зрителния нерв и зрителните пътища (Н45-Н48)
Решенията са дадени в табличната част.
Болести на мускулите на окото, нарушения на бинокуларното движение на очите, акомодацията и 
рефракцията (Н49-Н52)
Н49-Н51 Страбизъм на очите и други нарушения на бинокуларното зрение 
При съдружното кривогледство винаги е смутено бинокуларното зрение и обикновено зрителната 
острота на едното (кривогледото) око е намалена, но критерият за годността не е зрителната острота, а 
наличието на самото кривогледство.
Паралитичното кривогледство без двойни образи се третира като съдружно. При наличие на двойни 
образи решението за годността се взема съобразно прогнозата и възможностите за излекуване след опе­
ративно лечение. При наличие на паралитично кривогледство с двойни образи с давност до 1 година, 
ако останат двойните образи – освидетелстваните по всички графи са негодни за военна служба. 
По графи 1 и 2  са негодни за военна служба по буква „а“ и буква „б“.
Останалите графи по буква „б“ са годни, съобразно изискванията за зрителна острота по рубрика 
Н52 и  Н54 и чл. 7.
Решенията са дадени в табличната част.
Н52 Нарушения на рефракцията и акомодацията 
Тук спадат всички рефракционни аномалии: късогледство, далекогледство, астигматизъм (от всичките 
му разновидности), пресбиопия и анизометропия: 
– кандидатите за ВВУ са годни при  зрителна острота  1.0 без корекция за всяко око;
– кандидатите за военна служба са годни при зрителна острота 0.5 за всяко око  без корекция и не 
по-малко от 0.8 за всяко око с допустимата корекция;
– кандидатите за специалности, изискващи управление на автомобилна и друга бойна техника, са 
годни при зрителна острота 1.0 за всяко око без корекция;
– кандидати за военна служба със зрителна острота под 0.5 за всяко око без корекция и не по-мал­
ко от 0.8 за всяко око с допустимата корекция се допускат само за специалностите юрист, финансист, 
преводач, медицински специалисти, оркестрант, завеждащ склад, готвач с постоянна оптична корекция. 
Решенията са дадени в табличната част.
Зрителни разстройства и слепота (Н53-Н54)
Н53.0 Амблиопия
Решенията са дадени в табличната част.
Н53.2 Диплопия
По графи 1 и 2 са негодни за военна служба. 
По останалите графи са годни, съобразно изискванията за зрителна острота по рубрика Н52 и  Н54 
и чл. 7.
Решенията са дадени в табличната част.
Н53.4 Аномалии на зрителното поле
По графи 1 и 2  са негодни за военна служба. 
По останалите графи са годни, съобразно изискванията за зрителна острота по рубрика Н52 и  Н54 
и чл. 7.
Н53.5 Смущения в цветното зрение
По графа 2 кандидат-курсантите са негодни.
При наличие на аномална трихромазия се провежда освен количествена и качествена оценка на цвето­
вите разстройства чрез Farnsword Lantern test. При успешно преминат Farnsword Lantern test кандидатите 
за военна служба са годни с изключение на кандидати за НСО летателно обучение, парашутисти, работа 
на вода, водолази, сапьори, химици, шофьори категория Д и Е. 
Решенията са дадени в табличната част.
Н54	Слепота и намаляване на зрителната острота
Зрителната острота да се получава чрез максимално поносима оптична корекция. При съмнителни 
стойности на зрителна острота същата се обективизира чрез изследване по метода на Гюнтер: 
– кандидатите за ВВУ са годни при  зрителна острота  1.0 без корекция за всяко око;
– кандидатите за военна служба са годни при зрителна острота 0.5 за всяко око  без корекция и не 
по-малко от 0.8 за всяко око с допустимата корекция;